《送王兵侍质庵致仕》
明代·周伦

十五题封乞罢官，再陈方荷圣恩宽。昔年南北尘初洗，今日山林梦始安。

村里人归添酒伴，客边秋及几花看。济时秪恐推耆旧，矍铄还须上马鞍。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。